— Չմոռանաք ասածս։ Կալաբրիացի տղան Թուրինում այնպես պիտի զգա իրեն, ինչպես իր տանը և թուրինցի տղան էլ Կալաբրիայում պիտի զգա ինչպես սեփական տանը, մեր երկրին վիճակվել է կռվել շուրջ հիսուն տարի, և երեսուն հազար իտալացիներ դրա համար տվել են իրենց կյանքը։ Դուք բոլորդ պետք է հարգեք ու սիրեք միմյանց, բայց ձեզնից նա, ով կհանդգնի վիրավորել իր նոր ընկերոջը այն բանի համար, որ նա մեր գավառում չի ծնվել, արժանի չի լինի նայելու Իտալիայի եռագույն դրոշին։